钦定古今图书集成/明伦汇编/人事典/第021卷 > 《图书编》 > 《五脏六腑之位》
## 钦定古今图书集成/明伦汇编/人事典/第021卷 > 《图书编》 > 《五脏六腑之位》

五脏者，心、肝、脾、肺、肾也。六腑者，小肠、大肠、胆、胃、膀胱、
三焦也。肺最居上，为脏之华盖，六叶两耳，主藏魄。“心
在肺下，其体半叶，如未开莲花，上有七孔三毛，主藏
神。心下为鬲，鬲下有胃，主藏水谷。胃左有肝，左三叶，
右四叶，主藏魂。胆在肝之短叶间，有精汁三合。胃右
有脾，主藏意。胃下为腹，大肠当脐，右回十六曲，小肠”
左回，叠积十六曲，主传溲便。二肠之下为脐，脐下为
膀胱，主藏溺，背脊骨节。第七之下有二肾，左者为肾，
主藏志。右为命门，主藏精。故曰“脏者藏也，腑者聚也。”